open-index/open-wikipedia-markdown huggingface dataset:
یوکو اوگاوا

## پسِ منظر اور تعلیم
اوگاوا،یوکو اوگاوا کا خاندانی نام ہے۔ وہ وہ اوکویامہ،اوکویامہ پریفیکچر جاپان میں پیدا ہوئیں۔وسیڈا جامعہ سے گریجوئشن کیا۔اشیئا ہیوگو میں اپنے شوہر اور ایک بیٹے کے ساتھ رہتی ہیں۔
## کیرئیر
1988 سے اوگاوا چالیس سے زائد فکشن اور فکشن کے علاوہ دوسری تحریری چھپی ہیں۔2006 میں انھوں نے ایک اور مصنف مساہکو فجی وارا کے ساتھ مل کر اعداد کی بے حد خوبصورتی کے بارے میں ایک گفتگو کی صورت میں "دنیا کی سب سے خوبصورت ریاضی کا ایک تعارف"(An Introduction to the World's Most Elegant Mathematics) کے نام سے ایک کتاب لکھی۔
کینزابیرو اوئے کے بقول:"یوکو اوگاوا نثر میں انسانی نفسیات کے سب سے زیادہ ٹھیک کاموں کا اظہار کرنے میں کامیاب ہے جو ابھی تک دھیما چبھنے والا ہے۔
اپنی تحریروں کے حوالے سے وہ جاپان میں جادوئی حقیقت پسندی کی وجہ سے مشہور ہیں۔اُن کے پہلے ناول ک انگریزی ترجمہ بھی ہو چکا ہے۔"دا ہاؤس کیپر اینڈ دا پروفیسر"(The Housekeeper and the Professor)مہربان لوگوں کے عمر رسیدہ بزرگوں کے ساتھ شریفانہ رویوں پہ لکھا گیا ایک ناول ہے۔ اُن کی کتابوں میں امید اور اخلاق کا پہلو نمایاں ہے۔

## نمایاں ایوارڈز
1۔ 1988: کیئن لٹریری ایوارڈ (Benesse) برائے Agehacho ga kowareru toki) The Breaking of the Butterfly)

2۔ 1990: اکوتاگاوا پرائز (Akutagawa Prize) برائے (Pregnancy Diary)
(Ninshin karendaa)

3۔ 2004: یومی اوری پرائز بک سیلرز ایوارڈ (Hakase no aishita sushiki) برائے The Professor's Beloved Equation
4۔ 2004: ازومی کیوکا پرائز Izumi Kyōka Prize برائے Burafuman no maisō

5۔ 2006: تانی زاکی پرائز Tanizaki Prize برائے Meena's مارچ (Mīna no kōshin

6۔ 2008: شرلے جیکسن ایوارڈ Shirley Jackson Award برائے The Diving Pool

7۔ 2014: آزادانہ فارن پرائز شارٹ لسٹ Independent Foreign Fiction Prize shortlist برائے Revenge: Eleven Dark Tales (Japanese; trans. Stephen Snyder)

## حوالہ جات

1۔ :en:Yōko Ogawaاخذ شدہ بتاریخ 29 نومبر 2018

2۔ https://japaneselit.net/tag/yoko-ogawa/اخذ شدہ بتاریخ 29 نومبر 2018

3۔ https://www.japantimes.co.jp/tag/yoko-ogawa/اخذ شدہ بتاریخ 29 نومبر 2018

4۔ http://www.booksfromjapan.jp/authors/item/521-yoko-ogawaاخذ شدہ بتاریخ 29 نومبر 2018

5۔ https://japaneselit.net/tag/yoko-ogawa/اخذ شدہ بتاریخ 29 نومبر 2018

6۔ https://us.macmillan.com/author/yokoogawa/اخذ شدہ بتاریخ 29 نومبر 2018

زمرہ:1962ء کی پیدائشیں
زمرہ:اوکایاما کی شخصیات
زمرہ:بقید حیات شخصیات
زمرہ:جاپانی خواتین ناول نگار
زمرہ:ویکی ڈیٹا سے مطابقت رکھنے والی مختصر تفصیل
زمرہ:امریکن بک ایوارڈ فاتحین
زمرہ:واسیدا یونیورسٹی کے فضلا
زمرہ:بیسویں صدی کے جاپانی مصنفین
زمرہ:انشائیے
زمرہ:جاپانی شخصیات
زمرہ:بیسویں صدی کا ادب
زمرہ:اکیسویں صدی کا ادب
زمرہ:جاپانی-زبان کا ادب
زمرہ:ناول
زمرہ:جاپانی مصنفین
زمرہ:بیسویں صدی کے جاپانی ناول نگار
زمرہ:اکیسویں صدی کے جاپانی ناول نگار
اسود عنسی

**اسود عنسی** کا اصل نام عبہلہ بن کعب بن عوف عنسی تھا۔ یہ حضرت محمد  کے زمانے میں ہی نبوت کا دعویدار بن بیٹھا۔

## محمد  کا خواب
حضور  نے خواب میں دیکھا کہ ان کے ہاتھ میں دو کنگن ہیں جسے آپ  نے نفرت اور حقارت کے سبب ہاتھ سے جھٹک دیا، آپ  نے اس خواب کی تعبیر یہ بتائی کہ اس سے مراد نبوت کے دو جھوٹے دعویدار ہیں۔ ایک، مسیلمہ کذاب، یمامہ والا اور دوسرا، اسود عنسی، یمن والا۔

## حدیث
فَأَخْبَرَنِي أَبُو هُرَيْرَةَ : أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ ، قَالَ : بَيْنَمَا أَنَا نَائِمٌ رَأَيْتُ فِي يَدَيَّ سِوَارَيْنِ مِنْ ذَهَبٍ فَأَهَمَّنِي شَأْنُهُمَا ، فَأُوحِيَ إِلَيَّ فِي الْمَنَامِ أَنِ انْفُخْهُمَا ، فَنَفَخْتُهُمَا فَطَارَا ، فَأَوَّلْتُهُمَا كَذَّابَيْنِ يَخْرُجَانِ بَعْدِي فَكَانَ أَحَدُهُمَا الْعَنْسِيَّ ، وَالْآخَرُ مُسَيْلِمَةَ الْكَذَّابَ صَاحِبَ الْيَمَامَةِ

رسول اللہ  نے فرمایا تھا ”میں سویا ہوا تھا کہ میں نے (خواب میں) سونے کے دو کنگن اپنے ہاتھوں میں دیکھے۔ مجھے اس خواب سے بہت فکر ہوا، پھر خواب میں ہی وحی کے ذریعہ مجھے بتلایا گیا کہ میں ان پر پھونک ماروں۔ چنانچہ جب میں نے پھونک ماری تو وہ دونوں اڑ گئے۔ میں نے اس سے یہ تعبیر لی کہ میرے بعد جھوٹے نبی ہوں گے۔“ پس ان میں سے ایک تو اسود عنسی ہے اور دوسرا یمامہ کا مسیلمہ کذاب تھا۔
صحیح بخاری حدیث نمبر ٣٦٢١

## مختصر واقعہ
حضرت محمد  کی حجۃ الوداع سے واپسی کے علالت کا دور شروع ہوا اسی زمانے میں یمن کے علاقے میں قبیلۂ عنس کے ایک شخص عبہلہ بن کعب نے نبوت کا دعویٰ کیا۔ یہ شخص مزاجاً نرم اور شیریں گفتگو والا تھا لیکن کریـہ صورت اور کالی رنگت کا تھا اسی وجہ اسے اسود کہا گیا یعنی کالا۔ اس کے لقب کے متعلق، ذو الخمار (اوڑھنی والا) یا ذو الحمار (گدھے والا) تحریر ہے، وجہ یہ ہے کہ کریہ صورت ہونے کے سبب وہ اوڑھنی کا نقاب لگاتا تھا اور اس کے پاس سدھایا ہوا ایک گدھا بھی تھا جو اس کے اشارے پر رکوع و سجود کرتا تھا۔ اسود عنسی شعبدے اور کہانت میں بھی ماہر تھا جس کی وجہ سے اسے دعوائے نبوت کو ثابت کرنے میں مدد ملی۔ شعبدے اور کہانت کے زور پر لوگوں کو اپنی جھوٹی نبوت کا معتقد بنا کر اس نے باضابطہ یمن کے مسلمانوں کے خلاف جنگ چھیڑ دی اور بلا شرکت غیر ے،(مصلحت خداوندی سے) پورے یمن کا حاکم بن گیا۔ حکومت اور اقتدار ملتے ہی اس کے کلام کی شیرینی ختم ہو گئی اور عجز و انکسار کی جگہ غرور اور تکبر نے لے لیا۔

## انجام
حضرت محمد  کو تمام حالات کی خبر ہوئی تو یمن کے چند مسلمانوں کے نام آپ  نے اسود عنسی کی سرکوبی کا حکم بھیجا، چنانچہ وہاں کے مسلمانوں نے حکمت اور مصلحت کے ساتھ، عسکری ہنگامہ آرائی کے بغیر اس فتنے کا سر کچلنے کے لیے باہم مشورہ کیا اور ایک دن اس کے محل میں نقب کے سہارے داخل ہوئے اور فیروز نامی ایک شخص نے اس کی گردن مروڑ کر اسے اس کے انجام تک پہنچا دیا۔ ان تمام واقعات کی خبر جناب محمد رسول الله  کو بذریعۂ وحی مل گئی اور آپ نے مدینے میں مسلمانوں کو بتایا۔ لیکن جب قاصد یہ خبر لے کر مدینہ پہنچا تو اس وقت جناب محمد رسول الله  اس دار فانی سے پردہ فرما چکے تھے۔

## عہد صدیق کی پہلی خوشخبری
حضرت ابو بکر صدیق جب خلیفہ بنے تو انھیں پہلی خوشخبری یہ ملی کہ اسود عنسی کا قتل ہو گیا اور ایک فتنے سے نجات مل گئی۔

## حوالہ جات

زمرہ:اسلام میں جھوٹے انبیا
زمرہ:ساتویں صدی کی عرب شخصیات
زمرہ:ساتویں صدی کی یمنی شخصیات
زمرہ:مدعیان مسیح
زمرہ:یمنی سیاسی مقتولین
زمرہ:یمنی شخصیات
زمرہ:ساتویں صدی کی وفیات
زمرہ:مدعیان مہدی
زمرہ:ویکی ڈیٹا سے مطابقت رکھنے والی مختصر تفصیل
زمرہ:عرب انبیا
زمرہ:یمن کی قدیم تاریخ
زمرہ:ارتداد کی جنگیں
زمرہ:یمن کے حکمران
زمرہ:11ھ کی وفیات
ابو القاسم نقشبندی ٹھٹوی

**مخدوم ابو القاسم نقشبندی ٹھٹوی** المعروف بہ **حضرت نقشبندی سندھی** (وفات: 7 شعبان 1138ھ مطابق 10 اپریل 1726ء) سندھ میں سلسلہ نقشبندیہ کے جلیل القدر بزرگ، صوفی اور عالم شخصیت تھے۔
## سوانح

### [[سلسلہ نقشبندیہ]] کی تعلیمات
آپ کا اسم گرامی ابو القاسم اور لقب نورالحق تھا جو آپ کے مرشد شاہ سیف الدین قدس سرہ نے دِیا تھا۔ لیکن سندھ میں آپ حضرت نقشبندی صاحب کے نام سے معروف و مشہور ہوئے۔ اِس کی وجہ یہ تھی کہ ابتداً پورے سندھ میں سلسلہ نقشبندیہ کا وجود نہیں تھا بلکہ سارے سندھ میں سلسلہ قادریہ اور سلسلہ سہروردیہ پھیلا ہوا تھا۔ اگرچہ سلسلہ چشتیہ کا سندھ میں وجود تو تھا مگر اُس کی اشاعت اِس قدر نہ تھی۔ اُس وقت سندھ میں صرف سلسلہ نقشبندیہ کے ایک بزرگ حضرت مخدوم آدم نقشبندی تھے مگر لوگ سلسلہ نقشبندیہ کی طرف متوجہ نہ ہوئے تھے۔ مخدوم ابو القاسم جب سرہند سے خرقہ خلافت حاصل کرکے سندھ تشریف لائے تو آپ نے اِس سلسلے کو سندھ میں عام کرنے کی عظیم ترین جدوجہد کی۔ آپ روزانہ مزدوروں، معماروں، لکڑی فروخت کرنے والوں اور سبزی فروشوں کو طلب کرتے اور سلسلہ نقشبندیہ کی تعلیم سے آگاہ کرتے۔ شام کو جب یہ لوگ رخصت ہونے لگتے تو ہر ایک کو اُن کی روزانہ کی اُجرت کے مطابق رقم عطا کرتے۔ آہستہ آہستہ تعلیم یافتہ اور غیرتعلیم یافتہ لوگ بھی آپ کے پاس جمع ہونے لگے۔ یہ لوگ کہا کرتے تھے کہ یہ سلسلہ بھی نیا ہے، طریقہ تعلیم بھی نیا ہے۔ جب سلسلہ نقشبندیہ سندھ میں عام ہو گیا اور لوگوں کا شعور بیدار ہوا تو حضرت مخدوم نے یہ طریقہ عطا مسدود کر دیا اور آپ کو لوگ حضرت نقشبندی صاحب کہنے لگے اور آپ اِسی نام سے مشہور ہوئے۔

### تعلیم و تربیت
ابتدا میں مخدوم ابو القاسم نے قرآن مجید حفظ کیا۔ بعد ازاں علوم ظاہریہ کی تکمیل کی۔ پھر علوم باطنیہ کی طرف متوجہ ہو گئے۔ شروع میں آپ چند روز سندھ کے مشہور نقشبندی بزرگ حضرت شیخ مخدوم آدم نقشبندی کی خدمت میں رہے اور اُن سے اِکتساب فیض کیا۔ اُسی زمانے میں ایک روز شیخ مخدوم آدم نے آپ کے جوہر قابل کو دیکھتے ہوئے کہا: میاں صاحبزادے، تم میں نہایت عمدہ صلاحیت ہے، اگر تم سرہند چلے جاؤ تو شاید وہاں تم اپنی بلند اِستعداد کے مطابق اِستفادۂ فیوض و برکات کرسکو۔ شیخ آدم کی زبانِ مبارک سے یہ نوید سن کر آپ سرہند کے لیے روانہ ہوئے۔ سرہند میں وارد ہوئے تو وہاں اُن دِنوں حضرت شاہ سیف الدین (جو حضرت مجدد الف ثانی کے پوتے تھے) کی شہرت عام تھی۔ شاہ سیف الدین حضرت مجدد الف ثانی کے مزار پر حاضری دینے کے لیے پالکی کے اِنتظار میں تھے، ابھی مخدوم ابو القاسم چند قدم کے فاصلے پر ہی تھے کہ انھوں نے آپ کو دور سے دیکھ کر فرمایا: ’’دادا صاحب ، آپ کی سفارش فرماتے ہیں‘‘۔ یہ سنتے ہی مخدوم ابو القاسم فوراً ہی قدم بوس ہوئے اور حضرت شاہ سیف الدین نے کہا: تم ہمارے ساتھ زیارت کو چلا کرو۔ چنانچہ آپ کا یہ معمول ہو گیا کہ آپ ہمیشہ حضرت شاہ سیف الدین کے ساتھ خواجہ مجدد الف ثانی کے مزار پر حاضر ہوا کرتے تھے۔ حضرت شاہ سیف الدین کے حکم پر سندھ آئے اور یہاں سلسلہ نقشبندیہ کی تعلیمات کے لیے مصروف ہو گئے۔مخدوم ابو القاسم بے حد مستجاب الدعوات تھے اور حاکمان سندھ آپ سے دعا کروانے کی خاطر حاضر ہوا کرتے تھے۔

## وفات
مخدوم ابو القاسم نقشبندی کی وفات بروز بدھ، 7 شعبان 1138ھ مطابق 10 اپریل 1726ء کو ہوئی۔

## حوالہ جات

زمرہ:سندھ کی شخصیات
زمرہ:1726ء کی وفیات
زمرہ:10 اپریل کی وفیات
زمرہ:صوفیا
زمرہ:نقشبندی خواجگان صوفیاء
زمرہ:ضلع ٹھٹھہ کی شخصیات
زمرہ:اٹھارویں صدی کے اسلامی مسلم علما
پاکستان میں تصوف

پاکستان اور جنوبی ایشیا کے خطہ میں تصوف کی ایک تاب ناک تاریخ رہی ہے جو تقریباً ہزار برس پر محیط ہے۔ اور پاکستان کے طول و عرض میں موجود ہزاروں مزارات اور خانقاہیں اس طویل تاریخ کا ثبوت ہیں۔

## معاصر اثرات
پاکستان میں دو طرح کا تصوف نظر آتا ہے۔ پہلا تصوف وہ ہے جو عوامی حلقوں میں خوب مقبول ہے۔ اس تصوف میں پیروں اور صوفیوں سے تعلق قائم کیا جاتا اور ان سے مرادیں مانگی جاتی ہیں۔ چنانچہ پاکستان کے بیشتر قصباتی عوام کسی پیر سے مربوط ہوتے اور اس سے مرادیں مانگنے میں یقین رکھتے ہیں۔ جبکہ دوسرا تصوف ذرا علمی نوعیت کا حامل ہے جو فی الحال تعلیم یافتہ طبقوں اور شہری عوام میں مقبول ہے۔ اس تصوف کے معتقدین عہد وسطیٰ کے صوفیا مثلاً غزالی، احمد سرہندی اور شاہ ولی اللہ وغیرہ کی تحریروں سے متاثر ہیں۔

## صوفی مزارات پر حملے
پاکستان میں تصوف و صوفیا کی مقبولیت کا عالم یہ ہے کہ وہاں کے عوام ہر شب جمعہ کو کسی مزار میں جمع ہوتے ہیں نیز ان پیروں کے سالانہ عرسوں کا بھی خوب اہتمام کیا جاتا ہے۔ بعض اجتماعات میں سماع اور صوفی رقص بھی ہوتے ہیں۔ بیشتر قدامت پسند علما ان اجتماعات پر نکیر کرتے ہیں، ان کا خیال ہے کہ اس طرح کے اجتماعات اور رسوم پیغمبر اسلام اور ان کے صحابہ کی تعلیمات سے متصادم ہیں۔

سینٹر فار اسلامک ریسرچ کولابوریشن اینڈ لرننگ کے جمع کردہ اعداد و شمار کے مطابق مارچ 2005ء سے اب تک پاکستان کے ان مزارات پر انتیس دہشت گردانہ حملے ہو چکے ہیں جن میں 560 افراد زخمی اور لقمہ اجل ہوئے۔ ان حملوں کا سرا ممنوع دہشت گرد تنظیموں سے جا ملتا ہے۔

سنہ 2017ء میں داعش نے مزار سیہون شریف پر خود کش دھماکا کروایا تھا۔

## سلاسل تصوف
### چشتیہ
عہد حاضر میں معین الدین چشتی کا مزار غیر مسلم اور مسلم دونوں کا مرجع ہے۔ اس مزار پر ہر سال ہزاروں مسلمان و غیر مسلم سیاح آتے ہیں۔ عشق نوری سلسلہ اسی چشتی سلسلہ کی ایک ارتقا یافتہ شکل ہے جو 1960ء کی دہائی میں لاہور پاکستان میں وجود میں آیا۔

### نور بخشیہ
سلسلہ نور بخشیہ سلسلہ گلگت بلتستان کے خطہ بلتستان میں رائج ہے اور سلسلہ عالیہ نوربخشیہ کے موجودہ پیر طریقت حضرت الحاج سید محمد شاہ نورانی مدظلہ العالی ہیں۔ آپ اپنے پیشرو سید عون علی عون المومنین ؒ کی 1991ء میں رحلت کے پیریت کے منصب پر فائز ہوئے۔ آپ کو اپنے پیشرو سید عون علی عون المومنین اور پیرطریقت حضرت سید محمد شاہ زین الاخیار کی وصیت اور ہدایات کے مطابق منصب پیریت پر فائز کیا گیا۔ 

## مزید دیکھیے
* بھارت میں تصوف
* سندھ میں تصوف

## حوالہ جات


زمرہ:ویکی ڈیٹا سے مطابقت رکھنے والی مختصر تفصیل
قاضی دتہ سیوستانی

**قاضی دِتہ سیوستانی** (وفات: 970ھ مطابق 1563ء) سندھ کے مشہور صوفی بزرگ ہیں۔قاضی دِتہ اپنے وقت کے بہت بڑے عالم اور صاحب کشف بزرگ تھے۔ بہت سے اولیا آپ کی خدمت میں حاضر ہوئے اور اِن سے اِکتساب فیض کیا اور روحانی تعلیم بھی حاصل کی۔

## سوانح
آپ کا نام قاضی دِتہ ہے جبکہ والد کا نام قاضی شرف الدین تھا جنھیں مخدوم راہو بھی کہا جاتا ہے۔ مخدوم راہو کے والد شیخ محمود جلیل القدر اولیا میں سے تھے۔ قاضی دِتہ نے علومِ متداولہ کی تعلیم ایک طویل عرصے تک اپنے والد محترم قاضی شرف الدین کی خدمت میں رہ کر کی۔ جب وہ علوم و فنون میں خاطرخواہ ترقی کرچکے تو مخدوم بلال (متوفی 931ھ مطابق 1525ء) کی خدمت میں حاضر ہوئے اور اُن سے تفسیر قرآن اور حدیث پڑھی۔ بعض علوم میں انھوں نے مخدوم محمود داؤد پوتہ اور مولانا عبد العزیز ہروی کے تلمذ کا فخر حاصل کیا۔ تفسیر قرآن مجید سے غیر معمولی شغف رکھتے تھے۔ تقریباً قرآن مجید کی 18 تفاسیر کا مطالعہ کیا تھا اور قرآنی معارف و نکات کو بے ساختہ بیان کر دیا کرتے تھے۔ مختلف علوم پر کامل دستگاہ تھی۔ حافظے کی یہ کیفیت تھی کہ اکثر کتب کی عبارات بغیر کتاب کے ہی سنا دیا کرتے تھے۔ اکثر کتب آپ کو حفظ تھیں۔ ترکی زبان کے علاوہ ہندی زبان اور عربی زبان پر بھی مکمل عبور حاصل تھا۔قاضی داؤد پوتہ سندھ کے اکابر علما میں سے تھے اور اُن کی وجہ سے سندھ میں کافی علوم کی اِشاعت ممکن ہوئی۔ عالم اور صاحب باطن بزرگ تھے اور علم میں فیوض و برکات کا یہ عالم تھا جس طالب علم نے بھی آپ سے علمی اِکتساب کیا، ہمیشہ اپنے مقصد میں کامیاب ہوا۔ آپ ہرات سے سندھ تشریف لائے تھے۔

## شاہ حسن ارغون کی عقیدت
ارغون خاندان حکومت سندھ کا دوسرا فرمانروا مرزا شاہ حسن ارغون آپ کے علم و فضل اور تقویٰ و تقدس کی وجہ سے آپ سے بے حد عقیدت رکھتا تھا اور آپ کی اِنتہائی تعظیم و توقیر بجا لاتا تھا۔ شاہ حسن ارغون نے بعض علوم میں آپ سے اِستفادہ بھی کیا تھا۔ اِس لیے وہ کہا کرتا تھا کہ آپ میرے اُستاد بھی ہیں۔ علمی عظمت کی بنا پر آپ کو امام جاراللہ کہتا تھا۔ مؤلف تاریخ معصومی میر محمد معصوم بکھری (متوفی 1605ء) بھی آپ کے حلقہ درس میں شریک رہے ہیں۔

## وفات
قاضی دِتہ نے 970ھ مطابق 1563ء میں موضع باغبان، سیہون شریف میں وفات پائی۔ تدفین بھی موضع باغبان میں کی گئی اور آپ کا مزار وہیں مرجع خاص و عام ہے۔

## حوالہ جات

## مزید دیکھیے
* تاریخ معصومی (کتاب)

زمرہ:1563ء کی وفیات
سفرنامہ ناصر خسرو

حکیم ناصر خسرو چوتھی صدی ہجری کی اہم شخصیت تھے ، ان کا پورا نام ابو معين حميد الدين ناصر بن خسرو القبادياني المروزي تھا۔ انھوں نے علم و ادبِ ، فلسفہ اور حکمت کے حوالے سے کئی یادگار کتب چھوڑی ہیں، لیکن متعدد اسباب کی بنا پر ان کا کام زیادہ شہرت حاصل نہ کر سکا، کام کی شہرت نہ ہونے کی وجہ سے ان کی شخصیت بھی نہ ابھر سکی اور نہ اس کے مختلف پہلو سامنے آ سکے۔ آپ صاحب دیوان شاعر بھی تھے اور عمر کے آخری حصے میں کتاب کی اشاعت بھی دیکھ سکے۔ اس کے علاوہ آپ کی کتاب گشایش و رہائش بھی اب تک موجود ہے جبکہ دیگر کتب محفوظ نہ رہ سکیں۔

## سفرنامہ
حکیم ناصر خسرو نے کئی علاقوں کی سیر و سیاحت کی، جس میں بیشمار شہر شامل تھے۔ آپ کی سیاحت کا یہ سلسلہ قریب قریب سات برسوں تک جاری رہا جس میں آپ نے شہروں ، عمارات ، امرا ، وزرا ، دربار اور عوام کے حالات قلمبند کیے۔ انھوں نے اپنا سفر نامے کا نام " المسالک" رکھا اور اسے فارسی زبان میں آج سے تقریباََ ہزار سال پہلے تحریر کیا، ہندوستان میں غالباً 1882 میں شائع ہوا۔

مولانا محمد عبد الرزاق کانپوری نے مولانا الطاف حسین حالی اور مولوی ذکاء اللہ دہلوی کی حوصلہ افزائی پا کر اس سفرنامے کا نسخہ تلاش کیا اور یورپ کے مختلف کتب خانوں سے بعض متعلقہ نایاب کتابیں خرید ک 1900 میں اس پر کام شروع کیا اور ترجمے کے ساتھ ضروری حواشی بھی قلمبند کیے، جس سے سفر نامے کی اہمیت میں اضافہ ہوا۔ مولانا محمد عبد الرزاق کانپوری نے کام 1939 میں مکمل کی اور اسے بابائے اردو مولوی عبدالحق کے سپردکر دیا۔ یوں انجمن ترقی اردو ہند کے تحت اس کی اشاعت عمل میں آئی۔ ہزار سال پہلے لکھے جانے والے اس سفرنامے کی فارسی زبان آج کے وقت کے لحاظ سے زیادہ دقیق نہیں تھی مگر سید امیر نے نظرثانی کرکے اس کی زبان وبیان کو مزید بہتر بنا کر اسے نئے دور کے لیے شائع کیا۔
یہ کتاب بڑے سائز پر خوبصورت اور جدید سلیقے سے پاکستان میں بک کارنر  نے شائع کی ہے۔
کتاب کا ایک آن لائن نسخہ سرگودھا یونیورسٹی  ، پاکستان میں موجود ہے۔

## حوالہ جات

زمرہ:روزنامچے
زمرہ:سرگزشت حج
زمرہ:سفرنامے
زمرہ:گیارہویں صدی کی کتابیں
زمرہ:فارسی زبان میں کتابیں
زمرہ:فارسی ادب
ترکیہ کا نام

ترکیہ انگریزی زبان کا لفظ ہے۔ ترکیہ اب ایک ملک کا نام ہے۔ تاریخی طور پر یہ لفظ قدیم فرانسیسی اور وسطی لاطینی سے ماخوذ ہے۔ اس کا پہلا استعمال درمیانی انگریزی میں ملتا ہے، پہلے Turkye، پھر Turkie اور اب Turky بنا۔ چاسر میں ایسے ہی مذکور ہے۔  اپنے دور کی سلطنت عثمانیہ کو ترکیہ یا سلطنت ترکیہ کہا جاتا تھا۔
## اشتقاق
انگریزی میں لفظ ترکیہ (درمیانی لاطینی) کا معنی ہے*ترکوں کی سرزمین۔* درمیانی انگریزی میں ترکیہ چاسر کی کتاب [ دی بک آف ڈچز]] ((c. 1369))سے متعلق ہے ۔ اصطلاح *ترکوں کی سرزمین* کا استعمال 15ویں صدی عیسوی میں ڈگبی مسٹریز میں ملتا ہے۔ بعد کے زمانے میں 16ویں صدی کے ڈونبار شاعری اور فرانسس بیکن کے یہاں ملتا ہے۔ لفظ ترکیہ کا موجودہ انگریزی ہجے "Turkey" 1719ء سے استعمال میں ہے۔ 
ترکیہ زبان کا لفظ ترکیہ یا Türkiye 1923ء میں اپنایا گیا۔ ایسا یورپ سے متاثر ہو کر کیا گیا تھا۔ 

### سرکاری نام
29 اکتوبر 1923ء کو جب ترکیہ نے اپنی جمہوریت کا اعلان کیا اسی موقع پر ریاست کا نام ترکیہ زبان میں Türkiye Cumhuriyeti رکھا گیا جس کے انگریزی معنی Republic of Turkey اور اردو میں *جمہوریہ ترکی* کہا جاتا ہے۔
### ترکیہ مصادر
لفظ Türk یا Türük کا ترکیہ زبان کے پہلے ماخذ میں وسط ایشیا کے قدیم ترک مخطوطات میں تقریباً 735 ء میں ملتا ہے۔  لفظ ترک کا استعمال قومیت کے لیے پہلی بار چھٹی صدی میںگوکترک نے کیا۔ 585ء میں ایشبارا خاقان نے سوئی وین تی کو ایک خط لکھا جس میں خود کو انھوں نے ‘‘عظیم ترک خان‘‘ کہ کر متعارف کروایا ہے۔ 

### چینی مصادر
لفظ ترک کے ابتدائی چینی مصادر میں "تائی لی"(鐵勒) یا "تو جوئی"(突厥) آتا ہے۔ یہ نام چینی لوگ نے ان لوگوں کو دیا تھا جو وسط ایشیا کے کوہ الطا میں رہتے تھے۔ یہ قریباً 177 قبل عیسوی کا واقعہ ہے۔ 

### لاطینی اور یونانی مصادر
یونانی زبان کا لفظ Tourkia لا استعمال بازنطینی سلطنت کے فہرست قیصر بازنطینی روم قسطنطائن ہفتم نے اپنی کتاب دی اڈمنسٹرانڈو یمپیریو میں کیا ہے۔  حالانکہ انھوں نے لکھا ہے کہ ‘‘ترک سے ہمیشہ مغیار مراد لیے جاتے ہیں‘‘۔  ایسے ہی وسط خزر، بحیرہ اسود اور بحیرہ قزوین کے کنارے ایک ترک ریاست تھی، اس کو بازنطینی مصادر میں Tourkia ( تورکیا) کہا جاتا تھا۔  حالانکہ بعد میں بازنطینیوں نے اس اصطلاح کا استعمال سلجوقی سلطنت کے لیے کیا۔ 1071ء میں جنگ ملازکرد کے بعد کی صدیوں میں سلاجقہ روم کے زیر حکمرانی سلجوقی سلطنت کو ترک کہا جانے لگا تھا۔ عہد وسطی کے یونانی اور لاطینی میں لفظ ترک کا استعمال موجودہ دور کے ترکیہ کے جغرافیائی علاقہ کے لیے نہیں کیا جاتا تھا۔ اس کی بجائے اس علاقہ کے لیے لطٍ Tartary استعمال کرتے تھے اور اس سے خزر اور وسط ایشیا کی دیگر خانائیت مراد لیتے تھے یہاں تک کہ 14ویں صدی میں سلجوق خاندان اور سلطنت عثمانیہ کا عروج ہوا جب ترک نے اپنا دائرہ کار بڑھایا اور دنیا میں پہچانے گئے۔

## حوالہ جات

زمرہ:تاریخ ترکیہ
زمرہ:مقالے جن میں عربی زبان کا متن ہے
زمرہ:ویکی ڈیٹا سے مطابقت رکھنے والی مختصر تفصیل
سندھ میں تصوف

سرزمین **سندھ میں تصوف** کی جڑیں خاصی پرانی اور گہری ہیں۔ سندھ کی صوفیانہ روایت کی قدامت کا اندازہ اس بات سے لگایا جا سکتا ہے کہ خطہ سندھ کو صوفیا کا علاقہ کہا جاتا ہے۔ یہ علاقہ متعدد عظیم صوفیا اور پیران طریقت کا مرکز ارشاد رہا ہے جہاں ان صوفیا نے امن و بھائی چارے کی تعلیم دی۔ عوامی روایت کے بموجب سندھ کے شہر ٹھٹہ میں واقع مکلی قبرستان 125000 صوفیا کی آخری آرام گاہ ہے۔ ان صوفیا کے سندھ میں طویل قیام کے باعث سندھی زبان کا صوفی ادب بھی خاصا مضبوط اور توانا ہے۔

## تاریخ
بعض محققین کے مطابق سندھ میں تصوف کے اصل بانی تیرہویں صدی عیسوی کے بزرگ عثمان مروندی تھے جو لعل شہباز کے نام سے معروف ہیں۔ ان محققین کا خیال ہے کہ سندھ میں تصوف ہرات، قندھار اور ملتان کے راستوں سے پہنچا۔ اٹھارویں صدی عیسوی میں سندھی تصوف اپنے عروج پر تھا جس کے واضح اثرات شاہ عبد اللطیف بھٹائی اور سچل سرمست درازائی جیسے صوفیا کی شاعری میں ملتا ہے۔

مشہور صوفی حسین بن منصور حلاج جو "انا الحق" نعرہ کے موجد ہیں، سنہ 905ء میں گجرات سے ہوتے ہوئے سندھ پہنچے۔ اس سفر میں انھوں نے پورے سندھ کا دورہ کیا اور مقامی صوفیا سے الہیاتی امور پر مکالمے کیے۔ مقامی شعرا اور موسیقاروں پر منصور حلاج کے اس دورے کا خاصا اثر پڑا۔ سچل سرمست منصور حلاج کے بڑے مداح تھے اور اپنی شاعری میں اکثر انھیں خراج عقیدت پیش کرتے ہیں۔

مشیل بووین لکھتے ہیں کہ موسیقی سندھ کی صوفی شاعری کا ناگزیر حصہ ہے۔ سندھی تصوف کے موسیقی سے اس اٹوٹ رشتہ کا سہرا سہروردی صوفی بہاء الدین زکریا ملتانی اور سلسلہ چشتیہ کے بانی معین الدین اجمیری کے سر بندھتا ہے۔ بہاء الدین زکریا ملتانی کے داماد شیخ حمید الدین سندھی ذاکرین (ماہر شعرا) کے استاد تھے۔ پندرہویں صدی کے اواخر میں ان سندھی ذاکرین نے مغل درباروں میں خوب شہرت حاصل کی تھی۔
## مزید پڑھیے
* تصوف
* پاکستان میں تصوف

## حوالہ جات

## مزید پڑھیے
* Ansari, Sarah FD. Sufi saints and state power: the pirs of Sind, 1843-1947. No. 50. Cambridge University Press, 1992.


زمرہ:پاکستان میں تصوف
زمرہ:سندھ میں مذہب
سہائی عزیز

**سہائی عزیز تالپور** (پیدائش: 1988ء) پاکستان کے نفاذ قانون ادارے کی ایک افسر ہیں جو سنہ 2013ء سے اسسٹنٹ سپرنٹنڈنٹ آف پولیس (اے ایس پی) کے عہدے پر مامور ہیں۔ سہائی عزیز تیسری سندھی خاتون ہیں جو پاکستان کی پولیس میں پہنچی۔ جب نومبر 2018ء ميں کراچی کے چینی قونصلیٹ پر دہشت گرد حملہ ہوا تو سہائی عزیز نے اسے ناکام بنانے میں اہم کردار ادا کیا تھا اور ان کے اسی قابل تعریف کردار کی بنا پر سہائی کی خوب تعریفیں ہوئی تھی۔

## ابتدائی زندگی
سہائی عزیز سنہ 1988ء میں سندھ کے ضلع ٹنڈو محمد خان&lrm; کے قصبہ بہائی خان ٹالپور میں پیدا ہوئیں۔ ان کے والد ڈاکٹر عزیز تالپور سیاسی جہد کار اور مصنف ہیں۔

## تعلیم
سہائی عزیز نے فوجی فاؤنڈیشن ہائر سیکنڈری اسکول سے تعلیم حاصل کی اور بعد ازاں بحریہ فاؤنڈیشن کالج، حیدرآباد میں داخلہ لیا۔ زبیدہ گرلز کالج سے بیچلرز اور سندھ یونیورسٹی، جامشورو سے اقتصادیات میں ماسٹرز کیا۔

جب ان کے والدین نے انھیں اسکول میں داخل کیا تو دیگر اعزہ نے ان کے خاندان کو طنز و تعریض کا خوب نشانہ بنایا تھا، بالآخر تنگ آکر ان لوگوں نے وہ قصبہ چھوڑ دیا اور دوسرے گاؤں میں جا بسے۔

## چینی قونصل خانے پر حملہ، 2018ء

23 نومبر 2018ء کو پاکستان میں چینی سرمایہ کاری کے مخالف تین مسلح علاحدگی پسند نے کراچی میں واقع چینی قونصلیٹ میں پاکستانی پولیس کے دو جوانوں کو مار دیا اور اس کے بعد دھماکا خیز اشیا کے ذریعہ عمارت میں داخل ہونے کی کوشش کی۔

سہائی عزیز اس وقت کراچی پولیس میں سینئر سپرنٹنڈنٹ تھیں اور اپنے کام پر جا رہی تھیں کہ انھیں اس حملہ کی اطلاع ملی۔ انھوں نے فوراً پولیس دستوں کو اس طرف روانہ کیا اور ساتھ ہی بم ناکارہ بنانے والے افراد بھی روانہ کیے۔ جائے حادثہ پر پہنچنے والی وہ پہلی پولیس افسر تھیں۔ یہاں تقریباً دو گھنٹہ ان تین مسلح حملہ آوروں سے جھڑپ جاری رہی اور بالآخر وہ تینوں مارے گئے۔

## تسلیم و اعتراف
سہائی عزیز کا پاکستانی پولس میں بھرتی ہونا اور تیزی سے ترقی کرنا اس لحاظ سے بے حد اہمیت کا حامل ہے کہ پاکستان کے معاشرے میں خاتون پولس افسران آج بھی خال خال نظر آتی ہیں۔ عزیز سہائی سے قبل سندھ کی محض دو خاتون ہی پولیس میں گئی تھیں۔

## حوالہ جات

زمرہ:بقید حیات شخصیات
زمرہ:پاکستانی پولیس افسران
زمرہ:پاکستانی خواتین
زمرہ:پاکستانی خواتین پولیس افسران
زمرہ:سندھی شخصیات
درازا

**درازا**  پاکستان کا ایک آباد مقام جو سندھ میں واقع ہے۔

## تفصیلات
درازا 46 میٹر سطح سمندر سے بلندی پر واقع ہے۔
## مزید دیکھیے
* پاکستان
* پاکستان کے شہروں کی فہرست

## حوالہ جات

زمرہ:سندھ کے گاؤں
زمرہ:ضلع خیرپور
زمرہ:خیرپورکے گُنجان آباد مقامات
قازقستان کی تاریخ

**قازقستان** ایسا سب سے بڑا ملک ہے جو مکمل طور سے یوریشیائی مسطح میدانی خطہ کے اندر موجود ہے۔ یہ سرزمین تاریخ میں متعدد لوگوں، قبائل، ریاستوں اور بادشاہوں کا وطن رہی ہے۔
## جائزہ
علاقہ میں انسانی سرگرمی کے ابتدا بیکنگ کا انسان یعنی ایک ملین -800,000 سال قبل کوہ کراٹو اور قزوین ہوئی تھی۔ نینڈرتھل 14000 تا 4000 سال قبل کوہ کراٹو اور وسط قازقستان میں موجود تھے۔ جدیدباشعور آدمی 40000 تا 12000 سال قبل جنوبی، وسطی اور مشرقی قازقستان میں ظاہر ہوا۔ آخری گلابی عہد] (12500 تا 5000) کے بعد انسانی آبادی ملک میں پھیل گئی اور میمتھ رائنا سور کا خاتمہ کر دیا۔ شکاریوں نے قوس و قزح ایجاد کیے، کشتیاں بھی بنیں اور بھیڑیوں کا جال اور اوزار سے شکار کیا جانے لگا۔
اس کے بعد جانوروں کو پانلے اور کاشتکاری کا دور آیا جس سے اتباسار،  کلتیمینار، بوتائی اور اوست-ناریم ثقافتوں کا عروج ہوا۔  بوتائی تہذیب (3600-3100 قبل عیسوی) نے گھر بنانے شروع کیے اور پتھروں کو تراشے۔ چوتھی اور تیسری ملینیم میں دھات کی ایجاد ہوئی، تانبہ کے اوزار بنے۔ دوسری ملینین قبل مسیح میں قازقستان میں کان کنی شروع ہوئی۔ عید ارید کے خاتمے کے بعد مشرق و مغرب سے خانہ بدوشوں نے قازقستان کی طرف ہجرت کی اور غیر آباد علاقوں کو آباد کیے۔ ان میں کئی سارے یند یورپی قبائل بھی تھے ۔
چوتھی صدی عیسوی میں قازقستان مٰں ہن نے حکمرانی کی اور 26 علاقوں آزاد علاقوں قابضہ کر کے ان کو متحد کیا اور اس طرح متعدد جنگلات اور علاقوں کے لوگ ایک ریاست میں متحد ہو گئے۔ پھر ہن مغرب کی طرف ہجرت کرگئے۔ اور قازقستان کا مستقبل ترک خانائیت اور مابعد کی ریاستوں کے یاتھ میں آگیا۔
ابتدائی عہد وسطی میں کئی آزاد ریاستوں وجود میں آئیں؛ ان میں کنگار اتحاد، ریاست اغوز یابغو اور خانان قاراخانی شامل ہیں۔
13ویں صدی میں قازقستان پر منگول سلطنت کی حکمرانی رہی اور اگلے 300 برسوں تک قازقستان کو منگول کا چمکتا سورج دیکھنا پڑا۔ 16ویں صدی میں قازقستان کے چلاقے سلطنت روس میں شامل ہونا شروع ہوئے اور 1867ء میں روسی ترکستان کی ابتدا ہوئی۔ 1930ء میں موجودہ جمہوریہ قازقستان وجود میں آیا۔ یہ روسی ترکستان کی ایک ذیلی سیاسی تقسیم یا اکائی تھی۔

## مزید دیکھیے
*

## حوالہ جات

زمرہ:تاریخ قازقستان
زمرہ:تاریخ وسطی ایشیا
صالحہ خان

صالحہ خان
## تعارف
ممبئی کی ایک کچی بستی گوونڈی میں رہنے والی 17 سالہ صالحہ خان ایک کالج کی طالبہ ہیں۔انھوں نے کچی بستی میں رہائش پزیر دوسری بچیوں کی تعلیم کے لیے آواز اُٹھائی ہے۔صالحہ خود ایک غریب گھرانے سے تعلق رکھتی ہیں لیکن اُن میں آگے پڑھنے کی لگن تھی۔ تاہم اُن کے پاس اس قدر وسائل نہیں تھے کہ وہ اپنی پڑھائی کے خرچے پورے کر سکیں۔لیکن صالحہ نے ہمت سے کام لیا اور حکامِ بالا کی توجہ اِس مسئلہ کی طرف کرانے کی کوشش کی۔

## صالحہ کا سفر
صالحہ کو اپنے خاندان کی طرف سے کسی حد تک حوصلہ افزائی ملی۔لیکن جب اُن کی بڑی بہن کی شادی ہوئی تو اُن کا خاندان خاص طور پہ مالی بحران کی لپیٹ میں آگیا۔وہ اپنے انتہائی محدود وسائل میں اب دو میں سے صرف ایک بچے کو پڑھا سکتے تھے،بیٹا یا بیٹی یعنی صالحہ۔ اور انھوں نے معاشرے کے مروجہ طریقہ پہ عمل کرتے ہوئے بیٹے کا انتخاب کیا۔ اُس وقت صالحہ آٹھویں جماعت میں تھیں۔لیکن صالحہ مستقل مزاجی سے نہ صرف اپنے گھر والوں کو قائل کرنے میں ڈٹی رہیں بلکہ اُنھوں نے حکام اور دیگر مددگار این جی اوز تک اپنی آواز پہنچائی تو ایک این جی او اُس کی مدد کے لیے تیار ہو گئی۔
## مختلف مہمات
### Save The Children
صالحہ نے بچوں کو بچاؤ(Save The Children)مہم میں این جی او کا ساتھ دینا شروع کیا۔اب صالحہ گیارھویں جماعت میں ہیں اور اپنے علاقہ میں این جی او کی اِس متذکرہ مہم ٹیم کی انتہائی سرگرم رکن ہیں۔
### WASH4LIFE
بچوں کے گروہ کا انتہائی متحرک رکن ہونے کی وجہ سے وہ بچوں کے لیے ایک اور مہم(WASH4LIFE) میں سب سے زیادہ سرگرم اور نمایاں ہیں۔اس مہم میں وہ پانی اور حفظانِ صحت کے مسائل و حل کے لیے اپنے علاقہ میں لوگوں کو آگاہی دیتی ہیں۔اُنھوں نے پچھلے تین سالوں میں حیض سے متعلق اور عمومی حفظانِ صحت کے اصولوں کے بارے میں 250 سیشنز کیے ہیں۔وہ 2500 نوجوان لڑکیوں کو متاثر کرنے کے قابل ہوئیں کہ جنھوں نے حیض سے متعلق حفطانِ صحت کے اصول اپنانے شروع کر دیے۔اِس کام کے لیے وہ جدید طریقے جیسے سڑکوں پہ ڈرامے،تصویری نمائشیں اور ٹاک شوز استعمال کرتے ہوئے 10000 لوگوں تک پیغام پہنچانے میں کامیاب ہوئیں۔جلد ہی وہ ایک کامیاب ٹرینر بن گئیں۔

## ایوراڈز
### سوترا بائی پھولے ایوارڈ
اپنے علاقہ کی بچیوں کے لیے علم کی شمع بننے والی صالحہ خان کو 2017 میں سوترا بائی پھولے ایوارڈ سے نوازا گیا۔
### Ashoka Youth Venturer
وہ اشوکا یوتھ وینچر (Ashoka Youth Venturer) کے طور پر بھی چُنی گئی۔
### mentored in leadership skills
 انھیں ایک سال کے لیے لیڈرشپ کی مہارت کی مشیر مقرر کیا گیا۔
### International Peace Prize
اور اب بین الاقوامی امن انعام (International Peace Prize) کے لیے انھیں نامزد کیا گیا ہے۔
## حوالہ جات
1۔ https://www.urdufamily.com/detail/151265/dabang-saliha-khanاخذ شدہ بتاریخ 30 نومبر 2018

2۔https://www.globalcitizen.org/en/content/17-year-old-saleha-is-shattering-menstrual-taboos/اخذ شدہ بتاریخ 30 نومبر 2018

3۔https://www.savethechildren.in/stories-of-change/saleha-khan-shatters-the-taboo-around-menstruationاخذ شدہ بتاریخ 30 نومبر 2018

4۔https://m.dailyhunt.in/news/india/english/edexlive-epaper-edex/meet+saleha+khan+a+17+year+old+who+convinces+parents+in+mumbai+slums+to+send+their+girls+to+school-newsid-76332320اخذ شدہ بتاریخ 30 نومبر 2018
عمرو لیث صفاری

**عمرو لیث صفاری** ایران کے صفاری خاندان کے دوسرے حکمران تھے۔ ان کا عہد حکومت 879ء سے 901ء تک تھا۔ وہ ایک لوہار کے بیٹے تھے اور ان کے بڑے بھائی یعقوب لیث صفاری اس حکومت کے بانی تھے۔

## حالات زندگی
ابتدا میں وہ یکہ کھینچا کرتے تھے اور مستری بھی تھے۔ مگر وقت نے پلٹا مارا اور ان کو اپنے بڑے بھائی کے ساتھ جنگ میں ہاتھ ازمائی کرنے کا موقع ملا۔ 875ء میں وہ ہرات کے گورنر بن چکے تھے۔ 879ء میں صوبہ فارس میں یعقوب لیث صفاری کی وفات ہو گئی اور عمر نے خود کو یعقوب کا جانشین قرار دیا حالانکہ خود یعقوب اور فوج کی نظر میں ان کے بھائی علی بن لیث جانیشینی کے حقدار تھے اور پسندیدہ بھی۔

884ء میں بواندید کے حکمران رسم اول کو صوبہ مازندران سے زیدیہ کے حکمران محمد بن زید نے بے دخل کر دیا اور بھگا دیا تو وہ عمر کے دربار میں پہنچا اور اس سے درخواست کی کہ وہ بوند کو دوبارہ حاصل کرنے میں اس کی مدد کرے۔ عمر نے اس کی مدد کی اور رستم دوبارہ مازداران پہنچ گیا۔ 
عمر کا اقتدار اس قدر بڑھ گیا تھا کہ خلیفہ المعتضد باللہ کو بھی یہ ماننا پڑا تھا کہ مشرق میں صفاری خاندان کا زور ہے۔ صفاری کی حکمرانی خراسان اور مشرفی فارس پر تھی جبکہ بنو عباس جبال، رے شہر اور اصفہان پر براہ راست حکومت کرتے تھے۔  چنانچہ عباسیوں نے صفاریوں سے تعلقات قائم کرلئے۔

دونوں کے تعلقات کا سیدھا خمیازہ رفیع بن حرثمہ کو بھگتنا پڑا جس نے رے شہر میں اپنی بالا دستی قائم کرلی تھی اور خلیفہ و صفاری باعث تشویش بنا ہوا تھا۔ خلیفہ نے اس کو رے سے بھگا دیا اور اس نے پھر زیدیہ کے یہاں پناہ لی۔ دونوں کا عزم تھا کہ صفاریوں سے خراسان حاصل کریں مگر زیدیہ اس کا ساتھ نہ دے سکے بالاخر رفیع 896ء میں خوارزم میں مارا گیا۔ عمر نے اس کا سر بغداد بھیج دیا۔  897ء میں خلیفہ نے رے شہر بھی صفاریوں کے حوالے کر دیا۔ 
## وفات
898ء میں خلیفہ نے عمر بن لیث کو ماوراء النہر کا گورنر بنا دیا جس پر اس کے مخالف دولت سامانیہ کی حکومت تھی۔ خلیفہ نے عمر کو سامانیہ سے لڑنے پر ابھارا لیکن عمر پکڑا گیا اور 900ء میں قید کر لیا گیا۔ سامانیہ کے حکمران اسماعیل بن احمد نے اس کو زنجیروں میں جکڑ کر بغداد روانہ کر دیا جہاں 902ء میں المعتضد کی وفات کے بعد اس کو موت کی نیند سلا دیا گیا۔ اسماعیل بن احمد کے اس کام کے لیے المعتضد نے عمر والی خلعت عطا کی۔ 

## حوالہ جات

زمرہ:902ء کی وفیات
زمرہ:خلافت عباسیہ سے سزائے موت یافتہ شخصیات
زمرہ:دسویں صدی کی ایرانی شخصیات
زمرہ:دسویں صدی میں ایشیا کے حکمران
زمرہ:نویں صدی کی ایرانی شخصیات
زمرہ:نویں صدی میں ایشیا کے حکمران
زمرہ:سزائے موت یافتہ سربراہان ریاست
زمرہ:ویکی ڈیٹا سے مطابقت رکھنے والی مختصر تفصیل
زمرہ:دسویں صدی میں ایشیا کے بادشاہ
زمرہ:نویں صدی میں ایشیا کے بادشاہ
زمرہ:دسویں صدی میں خلافت عباسیہ سے سزائے موت یافتہ شخصیات
غالب کی مکتوب نگاری

مکتوب نگاری زمانہ قدیم سے جذبات ، واقعات اور حالات کی ترسیل کا ذریعہ ہی ہے ۔ فارسی میں مکاتیب اور واقعات میں انشا پردازی کے اعلیٰ نمونے پیش کیے گئے ۔ لیکن یہ انشا پردازی محض لفظی بازی گری تھی اس میں جذبات اوراحساسات کا دخل بہت کم تھا ۔ مرصع و مسجع عبارت آرائی ہوتی تھی ۔ اردو خطوط میں بھی اسی کی تقلید کی گئی ۔

مرزا غالب نے اس فرسودہ روش کو ترک کر کے اردو خطوط نویسی میں انقلاب لایا ۔ انھوں نے خطوط کو زندگی کی حرارت بخشی ۔ سادہ اور عام فہم زبان کا استعمال کیا جس میں بے تکلف عبارتیں ہوتیں ، مسجع و مرصع عبارتوں سے پاک ۔ غالب خط نہیں لکھتے تھے بلکہ بات چیت کرتے تھے ۔ گرچہ یہ مکالمہ یک طرفہ ہوتا تھا لیکن مکتوب الیہ کو ایسا محسوس ہوتا تھا گویا غالب ان کے سامنے ان سے گفتگو کر رہے ہیں۔

غالب کے خطوط معلومات کا گنجینہ ہیں ۔ ان سے اس دور کی سیاسی سماجی زندگی پر روشنی پڑتی ہے ۔ خاص طور ایام غدر اور اس کے بعد کے چشم دید حالات اس خطوط میں بیان ہوئے ہیں ۔ بہت سے خطوط شاگردوں کے نام ہیں جن میں ان کے کلام پر اصلاح دینے کے ساتھ زبان و بیان کے نکات بتائے گئے ہیں۔

اردو ادب کی اس صنف مکتوب نگاری میں غالب کے خطوط کو نمایہ مقام حاصل ہے۔
غالب کے خطوط کے دو مجموعے عود ہندی اور اردوئے معلیٰ کے نام سے شائع ہو کر مقبول عام ہو چکے ہیں .
سری وینکٹیشورا کریشن

**سری وینکٹیشورا کریشن** (تیلگو: శ్రీ వెంకటేశ్వర క్రియేషన్స్) ایک بھارتی فلم پروڈکشن کمپنی ہے، جس کو بھارتی فلم پروڈیوسر دل راجو نے قائم کیا۔ یہ کمپنی حیدرآباد میں ہے۔ یہ کمپنی 2003ء میں قائم کی گئی۔ راجو نے اس کمپنی کے بینر تلے کافی تیلگو فلمیں پروڈیوس کی۔ اس کمپنی کی ایک ذیلی کمپنی سری وینکٹیشورا فلم ڈسٹریبیوشن پرائیویٹ لیمیٹڈ کے نام سے موجود ہے جو فلموں کی تقسیم کاری کرتی ہے۔ اس کمپنی نے بھی کافی فلموں کی تقسیم کاری کی ہے۔ اس کمپنی نے *[[آریہ (فلم)|آریہ]]* (2004ء), *[[بھدرا (2005 فلم)|بھدرا]]* (2005), *[[بومارلو]]* (2006ء), *[[مسٹر پرفیکٹ (فلم)|مسٹر پرفیکٹ]]* (2011ء) اور *[[سیتھما واکٹلو سریملے چیٹو]]*(2013ء) سمیت کئی تیلگو فلمیں پروڈیوس کی ہیں۔ اس کمپنی کی ایک اور ذیلی کمپنی متینی انٹرٹینمنٹ پرائیویٹ لیمیٹڈ کے نام سے موجود ہے۔ یہ کمپنی فلمیں پروڈیوس کرتی ہے۔ اس کمپنی نے *[[مارو چرترا (2010ء فلم)|مارو چرترا]]* اور *[[گگنم]]* سمیت کئی دوسری فلمیں پروڈیوس کی ہیں۔

## تقسیم کاری کمپنی
راجو اور اس کے بھائی نے 1990ء کی دہائی کے شروع میں *وینکٹ لکشمی فلمز* کے ساتھ فلموں کی تقسیم کاری کرنی شروع کی۔ 1996ء میں انھوں نے *سری ہرشتا فلمز* کے نام سے ایک نیا آفس کھولا۔ زیادہ تر فلمیں جو انھوں نے تقسیم کی وہ باکس آفس پر نا کام رہیں اور ان کو کافی نقصان کا سامنا کرنا پڑا جس کے وجہ سے کمپنی بند کرنے کی نوبت پڑ گئی۔ کچھ عرصہ مارکیٹ کو سمجھنے کے بعد انھوں نے 1999ء میں*سری وینکٹیشورا فلم ڈسٹریبیوشن* کمپنی کی شروعات کی۔ انھوں نے تلنگانہ کے نظام علاقے میں فلم کی تقسیم کاری کا انتخاب کیا۔ پہلی تین فلمیں جو انھوں نے تقسیم کی وہ *اکے اکاڈو*، *نوو وستونی* اور *سکھی* تھی۔ بعد میں انھوں نے *کوشی*، *مراری* اور *نوو ناکو نچو* جیسی کامیاب فلموں کی تقسیم کاری کی۔

## پروڈکشن کمپنی اور کامیابیاں
4 سال تک فلموں کی تقسیم کاری کے بعد 2003ء میں راجو نے *سری وینکٹیشورا کریشن* کی بنیاد رکھی۔ پہلی فلم جو انھوں نے پروڈیوس کی وہ ہدایت کار وی وی ونایک کی ہدایت کردہ فلم *[[دل (2003ء فلم)|دل]]* تھی۔ 2004ء میں انھوں نے ہدایت کار سوکومار کی پہلی فلم *[[آریہ (فلم)|آریہ]]* پروڈیوس کی۔ 2005ء میں، انھوں نے ہدایت کار بویاپتی سرینو کی ہدایت میں ایک اور کامیاب فلم *[[بھدرا (2005ء فلم)|بھدرا]]* تیار کی۔ ساتھ ہی میں انھوں *[[نوو ناکو نچو]]*، *[[مراری (فلم)|مراری]]*، *[[کوشی (2001ء فلم)|کوشی]]*، *[[آدی (2002ء فلم)|آدی]]*، *[[اتھاڈو]]*، *[[چتراپتی (2005ء فلم)|چتراپتی]]* اور *[[پوکری (2006ء فلم)|پوکری]]* سمیت کئی فلموں کی تقسیم کاری بھی کی۔ 2006ء میں انھوں نے ہدایت کار بھاسکر کی ہدایت میں فلم *[[بومرلو (2006ء فلم)|بومرلو]]* پروڈیوس کی۔

## حوالہ جات

## بیرونی روابط
* 
* 
* 

زمرہ:2003ء میں قائم ہونے والی کمپنیاں
زمرہ:بھارت کے فلم تقسیم کار
زمرہ:زر اشتراک درکار مواد کے روابط پر مشتمل صفحات
زمرہ:بھارت کی فلم پروڈکشن کمپنیاں
زمرہ:بھارتی فلم اسٹوڈیو
زمرہ:آندھرا پردیش کی فلم پروڈکشن کمپنیاں
حکیم مقنع خراسانی

**حکیم مقنع خراسانی** علم کیمیا میں ماہر تھا جس کا استعمال کر کے ایک مصنوعی چاند بنایا اور خدائی کا دعویٰ کیا۔

## پیدائش
یہ شخص جس کا نام حکیم مقنع تھا وہ خراسان کے ایک معمولی گاؤں میں ایک دھوبی کے گھر پیدا ہوا۔

## نام
حکیم مقنع کے نام میں اختلاف پایا جاتا ہے۔ بعض لوگ ہشام یا ہاشم اور بعض ابن مقنع بھی لکھتے ہیں۔ ابن مقنع کی وجہ تسمیہ یہ ہے کہ وہ کراہت کی حد تک بد صورت ہونے کے سبب نقاب اوڑھ کر رہتا تھا۔

## ابتدائی حالات
خراسان کے ایک گاؤں میں دھوبی کے پیدا ہونے کے سبب کوئی پہچان نہیں تھی۔ بدشکل ایسا تھا لوگ کراہت محسوس کرتے تھے جس کی وجہ سے لوگ اس کو قریب نہیں کرتے تھے۔ لوگوں کی اس نفرت کے سبب اس کے دماغ میں یہ بات بیٹھ گئی کہ اسے لوگوں پر حکمرانی کرنی ہے۔ چنانچہ اس نے علم کیمیا اور دیگر علوم و فنون سیکھے اور کئی سال تک اپنے گاؤں سے غائب رہا اور پھر نئے انداز میں واپس آیا اس نے لوگوں کے سامنے خدائی کا دعویٰ کیا اور معجزے کے طور ایک چاند بنا کر طلوع کیا۔

## نخشب کا چاند
حکیم مقنع نے لوگوں کو اپنی خدائی کا یقین دلانے کے لیے جو چاند بنایا تھا وہ سیماب اور پارے کی اجزائے ترکیبی اور مقنع کے فن کا کمال تھا لیکن لوگ اسے خدا سمجھ بیٹھے۔ وہ چاند نخشب کے کنویں سے طلوع ہوتا اور تقریباً پندرہ میل کی مسافت کو روشن کرتا تھا۔ وہ چاند مقنع کی زندگی کے ساتھ ہی ختم ہو گیا تھا

## غروب ماہتاب
جب خلیفہ مہدی کو حکیم مقنع کی فریب کاری اور فتنے کے متعلق خبر ہوئی تو اس نے کئی فوجی دستے اس کا قلع قمع کرنے کے لیے روانہ کیا اور آخرکار وہ مارا گیا اور اس کی موت کے ساتھ ہی نخشب کے کنویں سے طلوع ہونے والا چاند غروب ہو گیا۔

## معتقدین
حکیم مقنع کی موت کے متعلق بعض مختلف روایتیں ہیں، بعض لوگ کہتے ہیں کہ مسلمان قلعے میں داخل ہو گئے اور اس نے مقنع کو قتل کیا۔ بعض لوگ کہتے ہیں کہ اس نے پہلے اپنے تمام رفقا اور رشتہ داروں کو زہر پلایا اور پھر خود بھی زہر پی لیا۔ ایک روایت یہ ہے کہ اس نے ایک گڑھے میں آگ جلوائی اور اور اپنے معتقدین کو جمع کر کے کہا کہ جو لوگ میرے ساتھ فردوس بریں میں رہنا چاہتے ہیں وہ اس آگ میں میرے ساتھ کود جائیں۔ چنانچہ بہت لوگ اس آگ میں کود گئے ان میں حکیم مقنع بھی تھا۔ اور جو لوگ پہلی لڑائیوں میں اس سے الگ ہو گئے تھے وہ افسوس کرتے رہے جیسے کہ سچ میں وہ آسمان پر جنت میں چلا گیا ہو۔

## حوالہ جات

زمرہ:آٹھویں صدی کی ایرانی شخصیات
زمرہ:آٹھویں صدی کی عباسی شخصیات
زمرہ:اسلام میں جھوٹے انبیا
زمرہ:ایرانی انبیا
زمرہ:ایرانی مذہبی رہنما
زمرہ:خلافت عباسیہ کے مخالف بغاوتیں
زمرہ:خلافت عباسیہ میں خراسان
زمرہ:قرون وسطی کی فارسی شخصیات
زمرہ:سزائے موت یافتہ ایرانی شخصیات
زمرہ:آٹھویں صدی کی شخصیات
زمرہ:بدعت
زمرہ:779ء کی وفیات
زمرہ:مذہبی قائدین
زمرہ:آٹھویں صدی کی پیدائشیں
بنگلہ دیش کی قومی علامتیں

[تصغیر|265px|[بنگلہ دیش اور اس کا پرچم]]
تصغیر|265px

**بنگلہ دیش کی قومی علامتوں** میں ان نشانات کو رکھا گیا ہے جن سے بنگلہ دیش کی تاریخ اور اس کی ثقافتی و تمدنی زندگی کے مختلف پہلوؤں کو نمایاں کرنے والی روایتوں اور تصورات کا اظہار ہوتا ہے۔ بنگلہ دیش کی متعدد سرکاری و قومی علامتیں ہیں جن میں پرچم، نشان، ترانہ، یادگار منار اور متعدد قومی ہیرو قابل ذکر ہیں۔ نیز ان علامتوں میں قومی جانور، قومی پرندہ، قومی پھول اور قومی درخت جیسی علامتیں بھی شامل ہیں۔

## پرچم
بنگلہ دیش کا موجودہ قومی پرچم (বাংলাদেশের জাতীয় পতাকা) جو سرخ سبز کے نام سے معروف ہے، 17 جنوری 1972ء کو سرکاری سطح پر اختیار کیا گیا۔ اس پرچم میں سبز رنگ کی زمین بنائی گئی ہے اور اس کے اوپر سرخ رنگ کا دائرہ ہے جو اس طرح رکھا گیا ہے کہ پرچم لہراتے وقت وہ دائرہ درمیان ہی میں نظر آئے۔ سرخ رنگ کا یہ دائرہ بنگال کے افق پر طلوع ہونے والے سورج کا علامتی اظہار نیز بنگلہ دیش کی آزادی کے لیے اپنے خون کی قربانی پیش کرنے والے شہدا کا نمائندہ ہے۔ جبکہ سبز رنگ سرزمین بنگالہ کی شادابی و سرسبزی کی علامت ہے۔ سنہ 1971ء کی جنگ ازادی بنگلہ دیش میں بھی اسی طرح کا پرچم استعمال کیا گیا تھا جس میں ملک کا نقشہ پیلے رنگ میں اور اوپر سرخ دائرہ بنایا گیا تھا۔ سنہ 1972ء میں اس نقشہ کو ہٹا دیا گیا جس کی وجہ یہ بتائی گئی کہ پرچم کے دونوں کناروں پر نقشہ صحیح نظر نہیں آتا تھا۔

## شعار
بنگلہ دیش کا قومی شعار (বাংলাদেশের জাতীয় প্রতীক) سنہ اکہتر کی آزادی کے کچھ عرصے بعد اختیار کیا گیا۔ اس نشان کے وسط میں کنول کا پھول اور دونوں کناروں پر چاول کی دھان ہیں۔ کنول کے پھول کے اوپر چار ستارے اور پٹ سن کی تین پتیاں ہیں۔ کنول کا پھول بنگلہ دیش کا قومی پھول ہے جو ملک میں بہنے والی ندیوں کی نمائندگی کرتا ہے۔ چاول کی دھان یہ بتاتی ہے کہ وہ ملک کی اہم اور بنیادی پیداوار ہے۔ جبکہ چار ستارے موجودہ آئین بنگلہ دیش کے چار بنیادی اصولوں (قومیت، نامذہبیت، اشتراکیت اور جمہوریت) کا مظہر ہیں۔

## حوالہ جات

زمرہ:بنگلہ دیش کی قومی علامات
زمرہ:ویکی ڈیٹا سے مختلف مختصر وضاحت
جینوار

**شام** میں جنگ اور خون خرابے کے دوران حسکہ گورنری میں خواتین کے حقوق کے لیے کام کرنے والی تنظیموں نے سنہ 2015ء میں ایک ایسا گاؤں بنانے کا اعلان کیا جس میں صرف خواتین کو جانے، رہنے اور وہاں کام کاج کی اجازت ہو۔ اس گاؤں میں ان خواتین کو رکھا گیا جن کے شوہر جنگ میں مارے گئے اور ان کے بچوں کی کفالت ان بیواؤں کے کندھوں پر آ گئی۔
     شمالی شام میں یوں انھوں‌ نے روجافا کے مقام پر **'جینوار**' کے نام سے ایک گاؤں بسایا۔ کُردش زبان میں اس کا مطلب"عورتوں کا وطن" ہے۔ العربیہ ڈاٹ نیٹ کے مطابق دنیا کے اس عجیب وغریب گاؤں قیام 10 مارچ 2017ء کو عمل میں لایا گیا مگر اس کا باضابطہ افتتاح حال ہی میں پچیس نومبر کو خواتین پر تشدد کے خلاف عالمی دن کے موقع پر کیا گیا۔

    اگرچہ یہ گاؤں کردوں ‌کے زیر انتظام ہے مگر اس میں آنے والی خواتین کے لیے قوم اور مذہب کی کوئی قید نہیں۔ وہاں پر تعمیر کردہ مکان اور گھر کچے ہیں۔ ان کی تعمیر میں زیادہ تر خواتین ہی نے حصہ لیا۔ مٹی اور گارے کے علاوہ درختوں کے تنوں سے ان کی دیواریں بنائی گئیں۔

   اس علاقے کا انتظامی کنٹرول کرد پروٹیکشن یونٹس کے پاس ہے جسے عالمی اتحادی فوج کی معاونت حاصل ہے۔ اس قصبے میں خواتین کے رہنے کے لیے 30 گھر بھی تعمیر کیے گئے ہیں۔ اس میں بچیوں کا ایک پرائمری اسکول اور ایک ڈسپنسری بھی بنائی گئی ہے۔ ایک تھیٹر، ہوٹل، میوزیم، پارک اور سبزیوں کی کاشت کے لیے ایک فارم بھی بنایا جا رہا ہے۔ خواتین کی دودھ کی ضروریات کے لیے 200 بکریاں بھی موجود ہیں۔
    یہاں مردوں کا داخلہ منع ہے۔ تاہم ایسے مرد جن کی قریبی خواتین رشتہ دار وہاں ہوں تو وہ ان سے ملاقات کے لیے جا سکتے ہیں، مگر انھیں وہاں پر قیام کرنے کی اجازت نہیں دی جاتی۔
ایادی امر اللہ

**ایادی امر اللہ** بہائیت میں ایک مذہبی لقب و مقام ہے۔ اور ان لوگوں کو کہا جاتا ہے جو اپنی روحانی پاکیزگی ، زہد و تقوی اور اعمال صالحہ کی بنا پر مقربین الہی کے درجات پر پہنچے ہوتے ہیں۔ ایادی امر اللہ کا اگر معرفی معنوی ترجمہ کیا جائے تو اس کا مطلب ہوگا “ اللہ کی طرف سے بندوں کے کاموں کو پورا کروانے والے “، لیکن اس کے لغوی و لفظی ترجمہ سے مغالطہ نہ ہونا چاہیے۔ اور یہ لقب، عہدہ ، مرتبہ یا مقام انتخاب یا تقرر سے نہیں بلکہ ودیعت الہی سے مشروط ہے۔ لیکن آج کے دور میں بہائی سمجھتے ہیں کہ اس وقت کے ایادی ، اسم ، لقب اور صفات میں ایادی امر اللہ کے وارث نہیں ہیں۔حبیب اللہ حسامی اپنی کتاب نظم بدیع میں لکھتا ہے کہ عبدالبہاء کا اعتقاد تھا کہ ایادی امر اللہ وہ لوگ تھے جنھیں پہلے ولی امر یعنی شوقی آفندی نے منتخب کیا تھا اور وہی لوگ پہلے اور آخری ایادی تھے۔ اور چونکہ پہلے ولی الامر کی بعد دوسرے ولی الامر کا انتخاب مسدود ہے لہذا ایادی کا ہونا بھی ممکن نہیں۔

## حوالہ جات

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان

زمرہ:ایشیا میں انیسویں صدی کی تاسیسات
زمرہ:بہائی ادارے
رفیع بن حرثمہ

**رفیع بن حرثمہ** (وفات 896ء) ایک فوجی تھا جو اجرت لے کر جنگ میں شریک ہوتا تھا۔ 9ویں صدی میں بھاری الٹ پھیر کے بعد وہ خراسان کا حکمران بن گیا جہاں اس نے 882ء سے 892ء تک حکومت کی۔

## حالات زندگی
رفیع آل طاہر کا خادم تھا جو خراسان میں خلافت عباسیہ کے وائسرائے کے طور پر مامور تھے۔  860ء کے دور میںیعقوب لیث صفاری نے بغاوت کردی اور آل طاہر اور عباسیہ کے لیے مشکل کھڑی کردی۔ اس نے سب سے پہلے اپنے وطن سیستان کو آل طاہر سے حاصل کیا اور 873ء میں صوبہ کی راجدھانی نیشاپور پر بھی قبضہ کر لیا۔  حالانکہ 876ء میں بغداد کا حملہ ناکام رہا اور اس کے بعد صفاری خاندان کی حکومت کمزور ہو گئی اور اسی کمزور حکومت کی حکمرانی اس کے بھائی عمرو لیث صفاری کے ہاتھ آئی۔ 
تصغیر|دائیں|250px|Map of Khurasan and the Islamic East in the mid-9th century
صفاریوں نے اس کے بعد کہیں اور حکومت بنائی کیونکہ خلافت عباسیہ نے آل طاہر کے علاقہ پر قبضہ کو غیر قانونی قرار دے دیا، نیشاپور بھی 875ء میں ان کے ہاتھ چلا گیا۔  882ء میں یعقوب کے کمانڈر ان چیف رفیع کو اس کی موت کے بعد خوجستانی افواج نے اس کا جانشین مان لیا۔  رفیع کو عمرو کی زیر قیادت صفاریوں کا سامنا کرنا پڑا جس نے 879ء میں خلیفہ سے امن کا معاہدہ کر لیا تھا اور خلیفہ نے اس کو ایران کے صوبہ خراسان کا گورنر بنا دیا تھا۔ اس نے 786ء-878ء تم نیشاپور پر بھی قبضہ کیا اور مرو کا حکمران تھا۔ رفیو نے دولت سامانیہ اور صفاریوں کا مئاہدہ کروادیا اور 885ء میں صفاریوں کی طرف سے خراسان کا نائب بنا۔ اس وقت عمرو خلیفہ کے خلاف بغداد پر حملے کی تیاری کررہا تھا۔ خلیفہ وقت الموفق باللہ تھا۔ عمرو کا ارادہصوبہ فارس کو واپس حاصل کرنا تھا۔ 
یہ وقت تھا جب رفیع کی قسمت نے انگڑائی لی جب الوفق نے صفاریوں سے حکومت چھین لی اور رفیع کو خراسان سونپ دیا۔ اب رفیع نے ماوراء النہر نے اپنے تعلوات استوار کیے اور ابو طلحہ کو نارمل کیا اور ہرات پر قبضہ کر لیا۔ 886ء میں اس نے خوارزم پر چڑھائی کی اور اسماعیل بن احمد کی اس کے بھائی نثار اول کے خلاف مدد کی۔ 888/889ء میں رفیع نے زیدیہکے گرگان اور طبرستان پر حملہ کیا اور قبضہ کر لیا اور زیدیہ کے حاکم محمد بن زید کو شکست دی۔ طبرستان سے اس قزوین کا رخ کیا اور پھر رے شہر کو اپنا ہدف بنایا۔ 889/890ء میں رے شہر میں اس نے اپنا دار الحکومت قائم کیا جہاں وہ 891ء میں الموفق کی موت تک رہا۔  طبرستان میں صفاری کے دعویدار جانشین اور عمرو بن لیث کے بھائی علی بن لیث نے اس سے ملاقات کی اور اس کے دو بیٹوں المعدل اور اللیث نے 896ء میں خراسان حاصل کرنے میں رفیع کی مدد کی۔ 

## حوالہ جات

زمرہ:896ء کی وفیات
زمرہ:باغی
زمرہ:عرب باغی
زمرہ:میدان جنگ میں فوت ہونے والے عسکری کارکنان
زمرہ:نویں صدی کی پیدائشیں
زمرہ:طبرستان کے حکمران
برگن عالمی فلمی میلہ

برگن عالمی فلمی میلہ ناروے کا سب سے بڑا فلمی میلہ ہے۔ جس کا آغاز 2000ء میں ناروے کے دوسرے بڑے شہر برگن میں ہوا۔ 2013ء تک اس میلے کا انعقاد اکتوبر کے آخر میں ہوا کرتا تھا۔ لیکن اب اس کا انعقاد ستمبر کے آخر میں کیا جاتا ہے۔ 2016 میں اس میلے میں دکھائی گئی فیچر فلموں کی تعداد 160 تک تھی ۔

## تاریخ

برگن عالمی فلمی میلے کا اجرا 2000ء میں ہوا جب برگن کو یورپی ثقافت کے دار الحکومت کا درجہ دیا گیا۔ یہ میلہ بہت کامیاب رہا جب کہ اس میں تماشائیوں کی تعداد بیس ہزار رہی۔ 2010ء میں تماشائیوں کی تعداد پینتالیس ہزار اور 2013ء میں تماشائیوں کی تعداد ترپن ہزار تین سو تینتیس تھی۔ جب کہ 2016ء میں تماشائیوں کی تعداد چونسٹھ ہزار تھی۔ یوں جیسے ہر سال دکھائی جانے والی فلموں کی تعدا بڑھتی جا رہی ہے، اسی انداز تماشائیوں کی تعداد بھی ہر سال بڑھ رہی ہے۔

## پروگرام

200px|تصغیر|بائیں| برگن شہر کے وسط میں واقع ماگنُس بارفوت سینما جہاں میلے کی بیشتر فلمیں دکھائی جاتی ہیں

برگن عالمی فلمی میلے میں حصہ لینے والی فلموں کو درج ذیل چار اہم زمروں میں تقسیم کیا جاتا ہے۔ اور جیتنے والی فلموں کا اعزاز اور انعام سے نوازا جاتا ہے۔
* چیک پوائنٹ: اس زمرے میں وہ فلمیں دکھائی جاتی ہیں جو انسانی حقوق کو زیر بحث لاتی ہیں۔
* عالمی دستاویزی پروگرام: اس زمرے میں بین الاقوامی دستاویزی فلموں کو رکھا جاتا ہے۔ جیتنے والی فلم کے فلمساز کو پچاس ہزار نارویجن کرونے انعام کے طور پر دیے جاتے ہیں
* نارویجن دستاویزی پروگرام: اس زمرے میں ناروے میں تیار گئی دستاویزی اور مختصر دستاویزی فلموں کا شامل کیا جاتا ہے۔ اس زمرہ میں جیتنے والی فلم کے فلمساز کو چالیس ہزار نارویجن کرونے انعام کے طور پر دیے جاتے ہیں۔
* ناریجن مختصر فلموں کا مقابلہ: اس زمرے میں ناروے میں تیار کی گئی مختصر فلموں کا دکھایا جاتا ہے۔ لیکن اس میں شمولیت کی خاطر فلمساز کو پہلے سے درخواست بھیجنا لازمی ہوتا ہے۔ جیتنے والے کو دس ہزار نارویجن کرونے ادا کیے جاتے ہیں۔

ان زمروں کے علاوہ برگن یونیورسٹی کی جانب سے سائنس کے موضوع پر بنائی گئی بہترین فلم کو "سنہری اُلّو" کے علاوہ پچیس ہزار کرونے انعام کے طور پر دیے جاتے ہیں۔ اس کے علاوہ تماشائیوں کی پسندیدہ فلم، سکنڈے نیویا کا بہترین میوزک ویڈیو، نوجوان ٹیلنٹ اعزاز، جوان جیوری دستاویزی اعزاز دیا جاتا ہے۔ فیچر فلم میں غیر معمولی سینما کے زمرے میں اعزاز جانب سے فیصلہ کیے گئے اعزاز کے علاوہ

## دیگر سرگرمیاں
برگن عالمی فلمی میلہ مستقبل میں فلم کے کسی شعبے میں کام کرنے والوں کے لیے مختلف کورسز کا انتظام کرتا ہے۔ جن میں طالب علموں کے لیے جمہوریت، انسانی حقوق اور تاریخ کا احاطہ کرنے والی فلمیں کی نمائش کرنے کے علاوہ ایسے سیمیناروں کا انعقاد بھی ہے جن میں پیشہ ور فلمسازوں، ہدایتکاروں کے علاوہ اداکاروں کو مدعو کیا جاتا ہے تاکہ طالب علم ان سے بات چیت اور سوالات سے ان کے تجربات سے مستفید ہو سکیں۔ ان سیمیناروں میں حصہ لینے والے طالب علموں کے لیے مدعو مہمان چھوٹے کورسز کا انتظام کرتے ہیں۔ طالب علموں کو کیمرے اور تدوین کاری کی سہولت مہیا کی جاتی ہے۔ طالبعلوں کی بنائی ہوئی فلموں میں سے بہترین فلم کو اعزاز سے نوازا جاتا ہے۔

## بیرونی روابط
* باضابطہ ویب گاہ

زمرہ:2000ء میں تاسیس شدہ مکرر واقعات
زمرہ:ناروے میں فلمی میلے
زمرہ:ناروے میں موسم خزاں کی تقریبات
ہندوستان کے عروسی رسم و رواج

شادی نہ صرف محبت اور پیمان کا جشن ہوتا ہے بلکہ دولہا دلہن کے مذہبی عقائد اور ثقافتی رسوم کی عکاس بھی ہوتی ہے۔ اور ایسی ہی کچھ رسوم کا تذکرہ جن سے آپ شاید زیادہ واقفیت نہ رکھتے ہوں گے لیکن جاننا ضرور چاہتے ہوں گے اور یہ ہیں ہندوستان میں شادیوں کی رسمیں اور روایات۔
## مہورت
سب سے پہلے تو شادی کے لیے ایک نیک وقت کا انتخاب نجوم کے حساب سے کیا جاتا ہے جسے “ مہورت “ کہا جاتا ہے۔ اس کام کے لیے دولہا اور دلہن کی تواریخ پیدائش کو لے کر ماہر نجوم ستاروں کی چال اور افلاک کا حال دیکھ کر ایسے وقت کا انتخاب کرتے ہیں جو شادی کی کامیابی اور خوشگوار زندگانی کے لیے نیک اور موزوں ترین ہو ،اس عمل کو عموما مہورت نکالنا کہا جاتا ہے۔ شادی کے موقع پر دولہا دلہن کا شجرہ تین پشتوں تک پڑھ کر سنایا جاتا ہے۔ یہ صرف ان کے قبیلے اور آباد اجداد سے متعلق ہوتا ہے اس کا ذات یا مذہب سے کوئی تعلق نہیں ہوتا۔ ہندو روایات کے مطابق کسی ایک ہی قبیلے میں شادی کرنا ممنوع ہے۔
## سنگیت
شادی کے مقررہ دن سے عموماً تین دن پہلے دولہا دلہن کے گھر والے اپنی اپنی جگہ اکٹھے ہوتے ہیں اور گانے گاتے ہیں ، رقص کرتے ہیں اور اُس آنے والے خوشیوں بھرے دن کے استقبال کی تیاریاں بھی کرتے ہیں اور خوب موج مستی بھی ہوتی ہے۔ اور خاندان برادری کے افراد اس موقع پر باقاعدہ پرفارمنس بھی دیتے ہیں۔ دلہن کی سہلیلیاں دولہا والوں کے استقبال اور اپنی سہیلی کی خوشی کے روایتی گیت گاتی ہیں۔
## مہندی
شادی سے دو دن پہلے عموما شام کے وقت دونوں خاندانوں کے افراد ایک دوسرے کے ہاں مہندی لگانے کے لیے جاتے ہیں۔ یعنی دلہن کے گھر والے دولہا کے گھر اور دولہا کے گھر والے دلہن کے گھر اس کے ہاتھوں پر مہندی لگانے جاتے ہیں۔ اس موقع پر ایک چبوترے کو انتہائی خوبصورت سے سجایا جاتا ہے اور اس پر دلن کو پیلا جوڑا اور ہری چوڑیاں ، آنچل اوڑھا کر ، پھولوں کے گجرے وغیرہ پہنا کر بٹھایا جاتا ہے اور ہاتھ پر پان کا پتا رکھ دیا جاتا ہے۔ اب دولہے کے گھر کی خواتین باری باری دلہن کو مہندی لگاتی ہیں۔ اس دوران لڑکیا ڈھولک بجاتی اور گیت گاتی ہیں۔ دونوں خاندانوں میں گیتوں کا مقابلہ بھی ہوتا ہے۔ رقص کیے جاتے ہیں اور خوب ہلا گلا ہوتا ہے۔ یہی عمل اگلی شام دولہے کے گھر پر دہرایا جاتا ہے۔مہندی کی رسم ہندو اور مسلمانوں میں مشترک ہے۔
## منڈپ
ہندو شادی کی تقریب منڈپ میں ہوتی ہے۔ یہ ایک چبوترا ہوتا ہے جس پر ایک سائبان لگا دیا جاتا ہے اور اس کو اندر باہر سے پھولوں ، روشنیوں اور جھنڈیوں وغیرہ سے اچھی طرح سجایا جاتا ہے۔ ہر شادی کے لیے منڈپ الگ سے بنایا جاتا ہے۔
## اگنی
منڈپ کے عین وسط میں آگ جل رہی ہوتی ہے۔ جس کے گرد سات پھیرے لیتے ہیں۔ ہندو دھرم میں شادی عہد ہوتی معاہدہ نہیں۔

## حوالہ جات

https://www.brides.com/story/hindu-wedding-ceremony/amp
مالک بن نخعی

**مالک بن نخعی** کا ذکر فتوح الشام میں ان کی شجاعت اور دلیری کے سبب آیا ہے۔ ابو عبیدہ اور خالد بن ولید کی قیادت والی اسلامی فوج کے ایک سپاہی مالک بن نخعی بھی تھے۔

## جنگ یرموک کا واقعہ
جنگ یرموک میں جرجیس نامی ایک نصرانی سپاہی لوہے میں غرق ہو کر آیا اور مسلمانوں کو للکارا جس کے جواب میں حضرت ضرار بن ازور رضی الله عنہ تلوار لے کر نکلے لیکن جب جرجیس کا ڈیل ڈول دیکھا تو کچھ نادم ہوئے کہ میں کیوں نکل آیا لیکن پھر سوچا کہ اگر اس نصرانی کی موت ہوگی تو لوہے کے کپڑے اس کی حفاظت نہیں کر سکتے چنانچہ وہ واپس ہوئے۔ لوگوں نے دیکھا تو سمجھا کہ ضرار ڈر گئے ہیں حالانکہ اس سے پہلے کبھی ایسا نہیں ہوا۔ ادھر مالک نے دیکھا تو وہ جرجیس کے مقابلے میں آ گئے۔ مالک بن نخعی خوبصورت اور دراز قد تھے۔ جب وہ گھوڑے پر سوار ہوتے تو ان کا پیر زمین پر لگتا تھا۔ وہ جرجیس کے سامنے آئے اور اسے للکارا لیکن اب وہ ہیبت زدہ ہو گیا اور کوئی جواب نہیں دیا۔ مالک نے اسے گھیر لیا۔ جب لوہے کی وجہ سے جسم کا کوئی حصہ خالی نہیں ملا تو گھوڑے کے جسم پر نیزہ مارا اور گھوڑا زمین پر گر گیا۔ ادھر ضرار بن ازور رضی الله عنہ خیمے میں واپس گئے، کرتا اتار دیا اور صرف شلوار (ازار) پہنا۔ آلات جنگ سنبھالا اور میدان کی طرف واپس آئے لیکن دیکھا کہ مالک اس سے مقابلہ کرنے کے لیے آگے جا چکے ہیں چنانچہ وہ رک گئے اور جب انھوں نے جرجیس کو گرا دیا تو ضرار بن ازور آگے بڑھے اور اس کا سر تن سے جدا کر دیا۔

## ضرار اور مالک کے درمیان مزاح
جب یہ معاملہ نبٹ گیا تو ضرار مال غنیمت کے لیے آگے بڑھے تو مالک نے کہا کہ یہ میرا شکار ہے اس میں تم شریک نہیں تو ضرار نے جواب دیا کہ میں شریک نہیں بلکہ مالک ہوں۔ مالک نے کہا کہ تم کبھی مالک نہیں ہو سکتے کیونکہ اس کے گھوڑے کو میں نے گرایا ہے تو ضرار نے کہا کہ کبھی کبھی دوڑنے والے پیچھے رہ جاتے ہیں اور کاہل پیٹ بھر کر کھا لیتے ہیں تو مالک ہنسنے لگے اور فرمایا کہ ٹھیک ہے یہ تم لے لو تو ضرار نے کہا کہ میں مذاق کر رہا تھا اور پھر سارا مال غنیمت اٹھا کر مالک بن نخعی کے خیمے میں رکھ آئے۔ ابو عبیدہ بن جراح رضی الله عنہ نے یہ معاملہ دیکھا تو فرمایا کہ والله یہی وہ قوم ہے جس کے افراد نے اپنی جانوں کو الله کے راستے میں وقف کر دیا ہے اور جنھیں دنیا کی مطلق پروا نہیں ہے۔

## مالک اور ہابان کا مقابلہ
جنگ یرموک میں ہی ایک اور رومی سالار ہابان سے ان کا مقابلہ ہوا جس میں مالک بھی زخمی ہو گئے لیکن ہابان کو بھی زخمی کیا اور ہابان ڈر کر بھاگ گیا۔

## حوالہ جات